Jacob Ager Laurantzon

Jacob Ager Laurantzon (født 7. januar 1878, død 17. september 1965) var en norsk offiser. 

Han var norsk militærattaché i Helsingfors 1924–1925, kommanderende offiser fra 1926, generalinspektør i artilleriet 1932–1935, og generalmajor og sjef for 5. divisjon (med sete i Trondheim) 1935–1940. 

Under andre verdenskrig, 9. april 1940, gav han klar instruks om at det ikke skulle tas opp kamp mot tyskerne, og ønsket dessuten å melde seg for den tyske kommandanten i Trondheim. Det sistnevnte ble avverget av fylkesmann Håkon Five i Nord-Trøndelag, og Five og oberstene Getz og Wettre fikk fjernet Laurantzon fra stillingen 27. april. 

I rettsoppgjøret etter krigen ble Laurantzon dømt til 60 dagers vaktarrest for grov uforstand i tjenesten, men ble også frikjent for mer alvorlige anklager om forsømmelse eller overtredelse av tjenesteplikt.Mattis Sagen-Hansen: «Om viljen», Forsvarets høyskole (s. 45)

Han var far til sivilagronom Trygve Dehli Laurantzon.

 Referanser 
«General Laurantzon dømt til 60 dagers vaktarrest». Aftenposten, 6. mars 1948

Kategori:Norske generalmajorer
Kategori:Norsk militært personell under andre verdenskrig